एक महिनाभित्र बाढीपीडितको समस्या समाधान गर्न विकल्प खोज्ने जिम्मेवारी लिएका सम्बन्धित गाउँपालिकाले पनि केही काम गर्न सकेका छैनन् । बाढीपीडितले धमाधम वन कब्जा गर्न थालेपछि माघ पहिलो साता जिल्लामा सर्वदलीय बैठक बसेको थियो । बैठकले माघभित्र बाढीपीडितलाई विकल्पसहित सुरक्षित वासस्थान खोज्न निर्देशन दिएको थियो । तर, हालसम्म पनि स्थानीय तहले रिपोर्ट बुझाउन सकेको छैन ।
